Lav et referat af nedenstående tekst:

Tekst:
Har man været i Aalborg i løbet af de seneste par måneder, har man sikkert opdaget det omfattende stykke vejarbejde, der er blevet udført i byen. Arbejdet har betydet afspærringer og omkørsler for trafikanterne. I uge 35 får vejarbejdet endnu engang betydning for bilisternes færden. Især for dem, der plejer at benytte Limfjordsbroen om natten. Aalborg Kommune oplyser på deres Facebook-side, at kommunen arbejder på broklapperne og udfører asfaltarbejde på Limfjordsbroen i løbet af uge 35. Det betyder blandt andet, at Limfjordsbroen er reduceret til en vognbane i begge retninger mellem klokken 18.15 og 24, mens broen er helt spærret om natten mellem klokken 24 og 05.15. Trafikanter henvises i stedet til Limfjordstunnellen i nattetimerne. I sommeren 2021 forventer Aalborg Kommune, at den sidste del af renoveringsarbejdet på Limfjordsbroen er udført. De takker trafikanterne på Facebook for tålmodigheden. - Der er ingen tvivl om, at de store vej- og anlægsprojekter har givet gener og udfordringer i trafikken. Der skal derfor lyde et stort TAK for jeres tålmodighed og for, at I har vist hensyn til hinanden og til de folk, der har arbejdet hårdt for at udføre arbejdet, lyder det.

Referat:
Trafikanter henvises til Limfjordstunnellen om natten i uge 35, da Limfjordsbroen spærres på grund af asfaltarbejde.